Tatami

pisi|Tatamite valmistamine. 19. sajandi käsitsi koloreeritud foto
Tatami (畳) on traditsiooniline Jaapani õlgmatt, millega kaetakse tubade põrandad.

Tatami on valmistatud riisiõlgedest ja selle pealispind on kaetud nööriga läbikootud hariliku loa (Juncus effusus) varte kihiga. Et tatami koos püsiks, ääristatakse see riidega. Tatami on umbes 180 cm pikk, 90 cm lai ja 5 cm paks. 

Kuna kõik valmistatavad tatamid on ühesuurused, siis ehitatakse toad seda arvesse võttes ning tubade suurust mõõdetaksegi tatamites. Ametlikus asjaajamises kasutatakse siiski pindalaühikuna tsubo't, mis võrdub ligikaudu 3,3 ruutmeetriga (ruut küljepikkusega 1 ken ehk 1,8 m).

Kategooria:Jaapani arhitektuur